Noir Désir

**Noir Désir** bola francúzska rocková skupina.

## História
Skupinu založili v Bordeaux v roku 1985 spevák Bertrand Cantat, bubenník Denis Barthe, gitarista Serge Teyssot-Gay a basista Frédéric Vidalenc (v roku 1996 ho nahradil Jean-Paul Roy). Ich prvý album *Veuillez rendre l'âme (à qui elle appartient)* (1989) bol uznaný za jeden z najlepších francúzskych rockových albumov, a obsahoval hitový singel: "Aux sombres héros de l'amer". Noir Désir sa stali jednou z najprominentnejších rokových skupín vo Francúzsku.

Druhý album Noir Désir, *Du ciment sous les plaines* (1991), priniesol do ich tvorby prvky punk rocku. Toto pokračovalo aj v nasledujúcom albume, *Tostaky* (1992), ktorý obsahoval rovnomenný hit.

Ich úspech pokračoval vydaním *666.667 Club*, a remixového albumu *One Trip One Noise*. Ich posledný album z roku 2001 *des Visages des Figures*, bol pomalšou, viac ambicióznou záležitosťou. *Des Visages des Figures* vyhral ceny Victoires de la Musique ako Najlepší Rockový Album Roka 2002 a Hudobné Video Roka za "Le Vent nous portera", v spolupráci s francúzskym umelcom Manu Chao. Aj keď sa ich posledný album zdal byť najpomalší, po ňom nasledovali obrovské rockové vystúpenia, s niekoľkotisícovou návštevnosťou. 

V roku 2003, následkom hádky ohľadom nevery, Bertrand Cantat pod vplyvom alkoholu udrel svoju priateľku Marie Trintignant, taktiež pod vplyvom alkoholu, v hotelovej izbe v meste Vilnius v Litve. Spadla a udrela si hlavu o radiátor, následkom čoho upadla do bezvedomia. Bertrand Cantat ju položil na posteľ a zavolal jej brata, ktorý sa práve nachádzal v tejto oblasti. Vidiac svoju sestru na posteli, myslel si, že iba spí a poradil Cantatovi aby počkal do rána. Nasledujúce ráno bola Marie Trintignant nájdená v posteli mŕtva. Litovský sudca odsúdil Cantata na osem rokov väzenia potom ako ho uznal za vinného zo zabitia. Štyri roky svojho trestu si odpykal vo väznici neďaleko Toulouse vo Francúzsku a 16. októbra 2007 bol prepustený na podmienku.

September 2005 priniesol dva nové projekty. Album, *Noir Désir en public*, obsahuje najdôležitejšie udalosti ich posledného turné. DVD séria, *Noir Désir en images*, obsahuje rozličné živé predstavenia, komentáre a videá. Bolo získané špeciálne povolenie, aby sa na týchto projektoch mohol podieľať aj uväznený Cantat. 
 
8. mája 2008, Serge Teyssot-Gay, gitarista skupiny, povedal pre švajčiarske noviny, že skupina plánuje nasledujúcu zimu vydať nový album. Avšak nie je isté, či tento projekt bude zahŕňať aj Cantata alebo nie.

## Diskografia
### Štúdiové albumy
* *[[Où veux tu qu'je r'garde?]]* (1987) 
* *[[Veuillez rendre l'âme (à qui elle appartient)]]* (1989)
* *[[Du ciment sous les plaines]]* (1991)
* *[[Tostaky]]* (1992)
* *[[666.667 Club]]* (1996)
* *[[des Visages des Figures]]* (2001)
* *[[Nous n'avons fait que fuir]]* (2004)

### Single
* "Où veux-tu qu'je r'garde?" (1987)
* "Toujours être ailleurs" (1987)
* "Aux sombres héros de l'amer" (1989)
* "Les Écorchés" (1989)
* "Tostaky (le continent)" (1992)
* "Versions" (1992)
* "Lolita nie en bloc" (1993)
* "Ici Paris" (1993)
* "Marlène (live)" (1994)
* "À ton étoile" (1997)
* "L'Homme pressé" (1997)
* "One trip one noise (Treponem pal mix by Rasboras Inc)" (1998)
* "Fin de siècle (G.L.Y.O.) (Andrej mix)" (1998)
* "Le vent nous portera" (2001)
* "Lost" (2002)
* *Noir Désir live* (2005)

### Other Releases
* *[[Dies Irae (live)]]* (1994)
* *[[One Trip / One Noise]]* (1998 - remix)
* *[[En route pour la joie]]* (2000 - kompilácia)
* *[[Noir Désir en public]]* (2005)
* *[[Noir Désir en images]]* (DVD) (2005)

## Referencie
* Profile  a ''Noir Désir en public''  na stránke Radio France Internationale 

## Externé odkazy
* Oficiálna stránka 

Kategória:Francúzske hudobné skupiny
Kategória:Hudobné skupiny ukončené v roku 2010